Marius Lăcătuș și-a exprimat sincer opinia despre Rapid
Rapid rămâne fără victorie în play-off și după etapa #9.
Giuleștenii au făcut vineri seară deplasarea la Sfântu Gheorghe pentru duelul cu Sepsi OSK. La capătul celor 90 de minute, Sepsi OSK s-a impus cu 3-2, iar Rapid a rămas ultima clasată în partea a doua a campionatului.
Marius Lăcătuș și-a exprimat sincer opinia despre Rapid
Marius Lăcătuș, fost internațional român, a fost întrebat despre situația de la Rapid și a menționat că la echipa din Giulești trebuie să vină un antrenor care să înțeleagă spiritul formației.
- Bogdan Lobonț e interimar acum la Rapid, după ce giuleștenii s-au despărțit în luna aprilie de Cristiano Bergodi
”În mod cert trebuie numit un antrenor principal! Nu știu dacă străin neapărat. Poate cine știe un antrenor să înțeleagă ce înseamnă spiritul Rapidului e mai nimerit. Poate e bun și un antrenor din străinătate, dar eu cred că și un antrenor român e potrivit pentru Rapid”, a spus Marius Lăcătuș la Fotbal Club.
Rapid a început play-off-ul la doar patru puncte distanță de liderul FCSB, dar în nouă meciuri nu a reușit să câștige și a ajuns pe locul șase, acolo unde va încheia acest sezon. Giuleștenii au 29 de puncte, au reușit să marcheze de 11 ori și au încasat 22 de goluri.
Singura echipă care nu a reușit s-o învingă pe Rapid în play-off este campioana FCSB, cu care a remizat, scor 2-2. Rapid va încheia sezonul pe teren propriu, chiar împotriva celor de la FCSB.
Cum arată clasamentul play-off-ului Superligii României
Urmăriți SPORT.RO și pe Google News